หนูถูกวินิจฉัยว่าเป็น PCOS ทานยาคุมกำเนิด yaz มา 9 เดือน ค่ะ ทานตลอดก่อนนอนประมาณ 5 ทุ่ม บวกลบไม่เกิน 2 ชม. เดือนก.ย. หนูปจด.มาวันแรกวันที่ 28 ก.ย. กินยาแผงใหม่วันที่ 30 ก.ย.หนูมีพสพ. กับแฟนครั้งแรกวัน 6 ต.ค. ไม่ได้ใช้ถุงยาง แฟนหลั่งนอกแต่โดนบริเวณช่องคลอดหนู ก็รีบล้างและฉี่ออกมา แต่ไม่ได้ทานยาคุมฉุกเฉิน ทานยาคุมต่อตามปกติ ครั้งที่ 2 มีพสพ.วันที่ 14 ต.ค.สอดใส่แป๊ปเดียว แล้วใส่ถุงยางจนเสร็จ หนูมีโอกาสท้องเยอะไหมคะ การทานยาคุมของหนูพอจะป้องกันการตั้งครรภ์ได้หรือไม่คะ และตอนนี้ยาที่มีฮอร์โมนหมดแผงแล้วเมื่อวันที่ 23 เหลือเม็ดแป้ง 3 เม็ด มีอาการแก๊สเต็มท้อง เรอบ่อย ปวดท้องน้อยนิดๆ คัดตึงเต้านม เพลียเล็กน้อย เกรงว่าจะเป็นอาการของคนท้องค่ะ หรือว่าเป็นอาการของประจำเดือนจะมาคะ
สวัสดีค่ะหากรับประทานยาคุมกำเนิดโดยสม่ำเสมอมาโดยตลอด และกินยาอย่างถูกต้อง สามารถป้องกันการตั้งครรภ์ได้ดีค่ะ ยังไม่ต้องกังวลเรื่องการตั้งครรภ์ค่ะ หากกินยาแผงล่าสุดวันที่ 30 กันยายน และกินต่อเนื่องมาตลอดเดือนตุลาคม การรับประทานยาคุมกำเนิดจะป้องกันการต้ังครรภ์ได้ดีค่ะ ในกรณีนี้ไม่จำเป็นต้องรับประทานยาคุมกำเนิดฉุกเฉินค่ะส่วนอาการปวดท้องน้อย คัดตึงเต้านม อาจจะเป็นอาการก่อนประจำเดือนจะมาก็ได้ค่ะ แนะนำให้สังเกตอาการและรอให้ประจำเดือนมาค่ะ หากประจำเดือนมาแสดงว่าไม่ได้ตั้งครรภ์ค่ะ